title: Kommissionens gennemførelsesforordning (EU) 2015/1503 af 8. september 2015 om faste importværdier med henblik på fastsættelse af indgangsprisen for visse frugter og grøntsager

text:
               9.9.2015

               DA

               Den Europæiske Unions Tidende

               L 235/21

         KOMMISSIONENS GENNEMFØRELSESFORORDNING (EU) 2015/1503
   af 8. september 2015
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om nærmere bestemmelser for anvendelsen af Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguayrunden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. september 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  EUT L 157 af 15.6.2011, s. 1.

      BILAG

         Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0702 00 00

                  MA

                  173,3

                  MK

                  48,7

                  XS

                  41,5

                  ZZ

                  87,8

                  0707 00 05

                  MK

                  76,3

                  TR

                  116,3

                  XS

                  42,0

                  ZZ

                  78,2

                  0709 93 10

                  TR

                  133,1

                  ZZ

                  133,1

                  0805 50 10

                  AR

                  135,9

                  BO

                  135,7

                  CL

                  125,5

                  UY

                  142,2

                  ZA

                  136,9

                  ZZ

                  135,2

                  0806 10 10

                  EG

                  239,8

                  MK

                  63,9

                  TR

                  129,5

                  ZZ

                  144,4

                  0808 10 80

                  AR

                  188,7

                  BR

                  93,9

                  CL

                  134,4

                  NZ

                  143,4

                  US

                  112,5

                  UY

                  110,5

                  ZA

                  117,6

                  ZZ

                  128,7

                  0808 30 90

                  AR

                  131,9

                  CL

                  100,0

                  TR

                  122,9

                  ZA

                  113,5

                  ZZ

                  117,1

                  0809 30 10, 0809 30 90

                  MK

                  80,1

                  TR

                  141,7

                  ZZ

                  110,9

                  0809 40 05

                  BA

                  54,8

                  IL

                  336,8

                  MK

                  44,1

                  XS

                  70,3

                  ZZ

                  126,5

         (1)  Landefortegnelse fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7). Koden »ZZ« = »anden oprindelse«.


title: Kommissionens gennemførelsesforordning (EU) nr. 624/2012 af 11. juli 2012 om faste importværdier med henblik på fastsættelse af indgangsprisen for visse frugter og grøntsager

text:
               12.7.2012

               DA

               Den Europæiske Unions Tidende

               L 180/12

         KOMMISSIONENS GENNEMFØRELSESFORORDNING (EU) Nr. 624/2012
   af 11. juli 2012
   om faste importværdier med henblik på fastsættelse af indgangsprisen for visse frugter og grøntsager
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1),
   under henvisning til Kommissionens gennemførelsesforordning (EU) nr. 543/2011 af 7. juni 2011 om gennemførelsesbestemmelser til Rådets forordning (EF) nr. 1234/2007 for så vidt angår frugt og grøntsager og forarbejdede frugter og grøntsager (2), særlig artikel 136, stk. 1, og
   ud fra følgende betragtninger:

               (1)

               Ved gennemførelsesforordning (EU) nr. 543/2011 fastsættes der på basis af resultatet af de multilaterale handelsforhandlinger under Uruguay-runden kriterier for Kommissionens fastsættelse af faste importværdier for tredjelande for de produkter og perioder, der er anført i del A i bilag XVI til nævnte forordning.

               (2)

               Der beregnes hver arbejdsdag en fast importværdi i henhold til artikel 136, stk. 1, i gennemførelsesforordning (EU) nr. 543/2011 under hensyntagen til varierende daglige data. Derfor bør nærværende forordning træde i kraft på dagen for offentliggørelsen i Den Europæiske Unions Tidende —

         VEDTAGET DENNE FORORDNING:
   Artikel 1
   De faste importværdier som omhandlet i artikel 136 i gennemførelsesforordning (EU) nr. 543/2011 fastsættes i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. juli 2012.

            På Kommissionens vegne For formanden

         José Manuel SILVA RODRÍGUEZ

            Generaldirektør for landbrug og udvikling af landdistrikter

      (1)  EUT L 299 af 16.11.2007, s. 1.

      (2)  EUT L 157 af 15.6.2011, s. 1.

      BILAG
      Faste importværdier med henblik på fastsættelse af indgangsprisen for visse frugter og grøntsager

                  (EUR/100 kg)

                  KN-kode

                  Tredjelandskode (1)

                  Fast importværdi

                  0707 00 05

                  TR

                  103,7

                  ZZ

                  103,7

                  0709 93 10

                  TR

                  107,9

                  ZZ

                  107,9

                  0805 50 10

                  AR

                  82,3

                  BO

                  90,5

                  TR

                  53,0

                  UY

                  95,3

                  ZA

                  89,9

                  ZZ

                  82,2

                  0808 10 80

                  AR

                  184,4

                  BR

                  91,3

                  CA

                  169,1

                  CL

                  123,9

                  CN

                  125,2

                  NZ

                  121,4

                  US

                  186,8

                  UY

                  68,3

                  ZA

                  110,3

                  ZZ

                  131,2

                  0808 30 90

                  AR

                  201,1

                  CL

                  106,3

                  NZ

                  179,1

                  ZA

                  119,0

                  ZZ

                  151,4

                  0809 10 00

                  TR

                  181,8

                  ZZ

                  181,8

                  0809 29 00

                  TR

                  350,9

                  ZZ

                  350,9

                  0809 30

                  TR

                  179,6

                  ZZ

                  179,6

         (1)  Landefortegnelse fastsat ved Kommissionens forordning (EF) nr. 1833/2006 (EUT L 354 af 14.12.2006, s. 19). Koden »ZZ« = »anden oprindelse«.


title: Kommissionens gennemførelsesforordning (EU) 2015/1501 af 8. september 2015 om interoperabilitetsrammen i henhold til artikel 12, stk. 8, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (EØS-relevant tekst)

text:
               9.9.2015

               DA

               Den Europæiske Unions Tidende

               L 235/1

         KOMMISSIONENS GENNEMFØRELSESFORORDNING (EU) 2015/1501
   af 8. september 2015
   om interoperabilitetsrammen i henhold til artikel 12, stk. 8, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 910/2014 af 23. juli 2014 om elektronisk identifikation og tillidstjenester til brug for elektroniske transaktioner på det indre marked og om ophævelse af direktiv 1999/93/EF (1), særlig artikel 12, stk. 8, og
   ud fra følgende betragtninger:

               (1)

               Det fremgår af artikel 12, stk. 2, i forordning (EU) nr. 910/2014, at der bør indføres en interoperabilitetsramme med henblik på at sikre interoperabilitet mellem nationale elektroniske identifikationsordninger anmeldt i henhold til forordningens artikel 9, stk. 1.

               (2)

               Knudepunkter spiller en central rolle i sammenkoblingen af medlemsstaternes elektroniske identifikationsordninger. Deres bidrag forklares i dokumentationen til Connecting Europe-faciliteten, som blev indført ved Europa-Parlamentets og Rådets forordning (EU) nr. 1316/2013 (2), herunder »eIDAS-knudepunktets« funktioner og komponenter.

               (3)

               Hvis en medlemsstat eller Kommissionen leverer software, som skal muliggøre autentifikation til et knudepunkt, der drives i en anden medlemsstat, kan den part, der leverer og opdaterer softwaren i autentifikationsmekanismen, aftale med den part, der hoster softwaren, hvordan driften af autentifikationsmekanismen skal forvaltes. En sådan aftale bør ikke pålægge den part, der står for hosting, urimelige tekniske krav eller omkostninger (herunder til support, forpligtelser, hosting og andre omkostninger).

               (4)

               I det omfang gennemførelsen af interoperabilitetsrammen kræver det, kan Kommissionen i samarbejde med medlemsstaterne udarbejde yderligere tekniske specifikationer, som giver flere oplysninger om tekniske krav, jf. denne forordning, navnlig i forlængelse af udtalelser fra samarbejdsnetværket, jf. artikel 14, litra d), i Kommissionens gennemførelsesafgørelse (EU) 2015/296 (3). Sådanne specifikationer bør udarbejdes som en del af digitaltjenesteinfrastrukturerne i forordning (EU) nr. 1316/2013, som fastsætter midlerne til den praktiske implementering af et modul for elektronisk identifikation.

               (5)

               De tekniske krav i denne forordning bør finde anvendelse på trods af eventuelle ændringer af de tekniske specifikationer, som eventuelt udarbejdes i henhold til artikel 12 i denne forordning.

               (6)

               Der er i udstrakt grad blevet taget hensyn til pilotprojektet i stor skala, STORK, herunder specifikationer udarbejdet i forbindelse hermed, og principperne og begreberne i den europæiske interoperabilitetsramme for europæiske offentlige tjenester i forbindelse med udarbejdelsen af bestemmelserne for interoperabilitetsrammen, som er fastsat i denne forordning.

               (7)

               Der er i udstrakt grad blevet taget hensyn til resultaterne af samarbejdet mellem medlemsstaterne.

               (8)

               Foranstaltningerne i denne forordning er i overensstemmelse med udtalelsen fra det udvalg, der er nedsat ved artikel 48 i forordning (EU) nr. 910/2014 —

         VEDTAGET DENNE FORORDNING:
   Artikel 1
   Genstand
   Denne forordning fastlægger de tekniske og operationelle krav til interoperabilitetsrammen med henblik på at sikre interoperabiliteten af de elektroniske identifikationsordninger, som medlemsstaterne anmelder til Kommissionen.
   Disse krav omfatter:

               a)

               tekniske minimumskrav for sikringsniveauerne og kortlægning af nationale sikringsniveauer for anmeldte elektroniske identifikationsmidler udstedt i overensstemmelse med anmeldte identifikationsordninger i henhold til artikel 8 i forordning (EU) nr. 910/2014, som fastsat i artikel 3 og 4

               b)

               tekniske minimumskrav for interoperabilitet, som fastsat i artikel 5 og 8

               c)

               det minimum af personidentifikationsdata, der entydigt repræsenterer en fysisk eller juridisk person, som fastsat i artikel 11 og i bilaget

               d)

               fælles operationelle sikkerhedsstandarder, som fastsat i artikel 6, 7, 9 og 10

               e)

               tvistbilæggelsesordninger, som fastsat i artikel 13.

         Artikel 2
   Definitioner
   I denne forordning forstås ved:
   1)   »knudepunkt«: et forbindelsespunkt, som er en del af den elektroniske identifikationsinteroperabilitetsarkitektur, som indgår i grænseoverskridende autentifikation af personer, og som er i stand til at genkende, behandle eller videregive oplysninger til andre knudepunkter ved at give en medlemsstats nationale identifikationsinfrastruktur mulighed for at kommunikere med en anden medlemsstats nationale elektroniske identifikationsinfrastruktur
   2)   »knudepunktsoperatør«: enhed, som er ansvarlig for at sikre, at knudepunktet fungerer korrekt og sikkert som forbindelsespunkt.
   Artikel 3
   Tekniske minimumskrav for sikringsniveauer
   De tekniske minimumskrav for sikringsniveauerne er som fastsat i Kommissionens gennemførelsesforordning (EU) 2015/1502 (4).
   Artikel 4
   Kortlægning af nationale sikringsniveauer
   Kortlægningen af nationale sikringsniveauer for anmeldte elektroniske identifikationsordninger følger kravene i Kommissionens gennemførelsesforordning (EU) 2015/1502. Resultaterne af kortlægningen anmeldes til Kommissionen ved hjælp af anmeldelsesformularen i Kommissionens gennemførelsesafgørelse (EU) 2015/1505 (5).
   Artikel 5
   Knudepunkter
   1.   Et knudepunkt i én medlemsstat kan opnå forbindelse til knudepunkter i andre medlemsstater.
   2.   Knudepunkterne kan skelne mellem offentlige myndigheder og andre modtagerparter ved hjælp af tekniske midler.
   3.   En medlemsstats implementering af de tekniske krav i denne forordning pålægger ikke andre medlemsstater urimelige tekniske krav eller omkostninger, for at de kan fungere sammen med den implementering, som førstnævnte medlemsstat har indført.
   Artikel 6
   Datasikkerhed og fortrolighed
   1.   Beskyttelse af datasikkerhed og fortrolighed i forbindelse med dataudveksling og vedligeholdelse af dataintegritet mellem knudepunkterne sikres ved hjælp af de bedste tilgængelige tekniske løsninger og beskyttelsespraksis.
   2.   Knudepunkterne lagrer ingen personlige data med undtagelse af dem, der er nødvendige til det i artikel 9, stk. 3, beskrevne formål.
   Artikel 7
   Dataintegritet og kommunikationens ægthed
   Kommunikation mellem knudepunkter sikrer datas integritet og ægthed, samt at alle anmodninger og svar er ægte og ikke er blevet manipuleret. Med henblik herpå bruger knudepunkterne løsninger, som med succes er blevet anvendt til grænseoverskridende operationer.
   Artikel 8
   Kommunikationens format
   Knudepunkter gør til syntaks brug af fælles beskedformater, der er baseret på standarder, som allerede er blevet anvendt i flere tilfælde mellem medlemsstater, og som har vist sig at virke i et operationelt miljø. Syntaksen giver mulighed for:

               a)

               korrekt behandling af det minimum af personidentifikationsdata, der entydigt repræsenterer en fysisk eller juridisk person

               b)

               korrekt behandling af det elektroniske identifikationsmiddels sikringsniveau

               c)

               at skelne mellem offentlige myndigheder og modtagerparter

               d)

               fleksibilitet til at opfylde kravene til yderligere attributter i forbindelse med identifikation.

         Artikel 9
   Forvaltning af sikkerhedsoplysninger og metadata
   1.   Knudepunktsoperatøren kommunikerer metadata vedrørende knudepunktets forvaltning på en standardiseret måde, hvor de kan behandles af en maskine, og på en sikker og pålidelig måde.
   2.   Som minimum kan de parametre, der er relevante for sikkerheden, indhentes automatisk.
   3.   Knudepunktsoperatøren lagrer data, som i tilfælde af en hændelse giver mulighed for at gendanne beskedudvekslingssekvensen med henblik på at fastslå, hvor og hvordan hændelsen fandt sted. Disse data lagres i den periode, der er angivet i national lovgivning, og består som minimum af følgende elementer:

               a)

               identifikation af knudepunktet

               b)

               identifikation af beskeden

               c)

               dato og tidspunkt for beskeden.

         Artikel 10
   Informationssikring og sikkerhedsstandarder
   1.   Operatører af knudepunkter, hvor der foretages autentifikation, dokumenterer over for knudepunkter, der deltager i interoperabilitetsrammen, at knudepunktet opfylder kravene i standarden ISO/IEC 27001, enten i form af certificering eller en tilsvarende vurderingsmetode eller ved at opfylde kravene i national lovgivning.
   2.   Knudepunktsoperatøren udruller sikkerhedskritiske opdateringer uden unødig forsinkelse.
   Artikel 11
   Personidentifikationsdata
   1.   Det minimum af personidentifikationsdata, der entydigt repræsenterer en fysisk eller juridisk person, lever op til de krav, der fremgår af bilaget, når disse data anvendes på tværs af grænser.
   2.   Det minimum af personidentifikationsdata for en fysisk person, der repræsenterer en juridisk person, indeholder en kombination af de attributter, der er oplistet i bilaget for fysiske og juridiske personer, når de anvendes på tværs af grænser.
   3.   Data sendes som originale tegn og, hvor muligt, også omskrevet til latinske bogstaver.
   Artikel 12
   Tekniske specifikationer
   1.   Hvis gennemførelsesprocessen for interoperabilitetsrammen retfærdiggør det, kan det samarbejdsnetværk, som er oprettet ved gennemførelsesafgørelse (EU) 2015/296, vedtage udtalelser om behovet for at udvikle tekniske specifikationer i henhold til denne afgørelses artikel 14, litra d). Sådanne tekniske specifikationer indeholder yderligere detaljer om tekniske krav, som anført i denne forordning.
   2.   I henhold til den udtalelse, der henvises til i stk. 1, udvikler Kommissionen i samarbejde med medlemsstaterne de tekniske specifikationer som en del af digitaltjenesteinfrastrukturerne i forordning (EU) nr. 1316/2013.
   3.   Samarbejdsnetværket vedtager en udtalelse i henhold til artikel 14, litra d), i gennemførelsesafgørelse (EU) 2015/296, hvori det vurderer, om og i hvor høj grad de tekniske specifikationer, der er udviklet under stk. 2, stemmer overens med det behov, der blev klarlagt i den udtalelse, der henvises til i stk. 1, eller med kravene i denne forordning. Det kan anbefale, at medlemsstaterne tager hensyn til de tekniske specifikationer, når de implementerer interoperabilitetsrammen.
   4.   Kommissionen stiller en referenceimplementering til rådighed som eksempel på en fortolkning af de tekniske specifikationer. Medlemsstaterne kan anvende referenceimplementeringen eller bruge den som eksempel, når de tester andre implementeringer af tekniske specifikationer.
   Artikel 13
   Tvistbilæggelse
   1.   Eventuelle tvister om interoperabilitetsrammen løses om muligt af de pågældende medlemsstater gennem forhandling.
   2.   Hvis der ikke findes en løsning i overensstemmelse med stk. 1, har det samarbejdsnetværk, der er oprettet i henhold til artikel 12 i Kommissionens gennemførelsesafgørelse (EU) 2015/296, kompetence til at bilægge tvisten i henhold til dets forretningsorden.
   Artikel 14
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. september 2015.

            På Kommissionens vegne

         Jean-Claude JUNCKER

            Formand

      (1)  EUT L 257 af 28.8.2014, s. 73.

      (2)  Europa-Parlamentets og Rådets forordning (EU) nr. 1316/2013 af 11. december 2013 om oprettelse af Connecting Europe-faciliteten, om ændring af forordning (EU) nr. 913/2010 og om ophævelse af forordning (EF) nr. 680/2007 og (EF) nr. 67/2010 (EUT L 348 af 20.12.2013, s. 129).

      (3)  Kommissionens gennemførelsesafgørelse (EU) 2015/296 af 24. februar 2015 om fastlæggelse af de proceduremæssige ordninger for samarbejde mellem medlemsstaterne om elektronisk identifikation i henhold til artikel 12, stk. 7, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (EUT L 53 af 25.2.2015, s. 14).

      (4)  Kommissionens gennemførelsesforordning (EU) 2015/1502 af 8. september 2015 om fastlæggelse af tekniske minimumsspecifikationer og procedurer for fastsættelse af sikringsniveauer for elektroniske identifikationsmidler i henhold til artikel 8, stk. 3, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (se side 7 i denne EUT).

      (5)  Kommissionens gennemførelsesafgørelse (EU) 2015/1505 af 8. september 2015 om fastlæggelse af tekniske specifikationer og formater for positivlister i henhold til artikel 22, stk. 5, i Europa-Parlamentets og Rådets forordning (EU) nr. 910/2014 om elektronisk identifikation og tillidstjenester til brug for elektroniske transaktioner på det indre marked (se side 26 i denne EUT).

      BILAG

         Krav til det minimum af personidentifikationsdata, som entydigt repræsenterer en fysisk eller juridisk person som omhandlet i artikel 11

      1.   Minimum af data fastsat for en fysisk person

      Det minimum af data, der er fastsat for en fysisk person, indeholder følgende obligatoriske oplysninger:

                  a)

                  Nuværende efternavn(e)

                  b)

                  Nuværende fornavn(e)

                  c)

                  Fødselsdato

                  d)

                  Et entydigt identifikationsnummer, som er tildelt af den afsendende medlemsstat i overensstemmelse med de tekniske specifikationer med henblik på grænseoverskridende identifikation, og som så vidt muligt består over tid.

            Det minimum af data, der er fastsat for en fysisk person, kan indeholde en eller flere af følgende supplerende oplysninger:

                  a)

                  Fornavn(e) og efternavn(e) ved fødslen

                  b)

                  Fødested

                  c)

                  Nuværende adresse

                  d)

                  Køn.

            2.   Minimum af data fastsat for en juridisk person

      Det minimum af data, der er fastsat for en juridisk person, indeholder følgende obligatoriske oplysninger:

                  a)

                  Nuværende officielle navn

                  b)

                  Et entydigt identifikationsnummer, som er tildelt af den afsendende medlemsstat i overensstemmelse med de tekniske specifikationer med henblik på grænseoverskridende identifikation, og som så vidt muligt består over tid.

            Det minimum af data, der er fastsat for en juridisk person, kan indeholde en eller flere af følgende supplerende oplysninger:

                  a)

                  Nuværende adresse

                  b)

                  Momsregistreringsnummer

                  c)

                  Skatteregistreringsnummer

                  d)

                  Det identifikationsnummer, der henvises til i artikel 3, stk. 1, i Europa-Parlamentets og Rådets direktiv 2009/101/EF (1)

                  e)

                  Identifikatoren for juridiske enheder, som der henvises til i Kommissionens gennemførelsesforordning (EU) nr. 1247/2012 (2)

                  f)

                  EORI-nummer (registrerings- og identifikationsnummer for økonomiske operatører), som der henvises til i Kommissionens gennemførelsesforordning (EU) nr. 1352/2013 (3)

                  g)

                  Punktafgiftsnummeret i artikel 2, stk. 12, i Rådets forordning (EU) nr. 389/2012 (4).

         (1)  Europa-Parlamentets og Rådets direktiv 2009/101/EF af 16. september 2009 om samordning af de garantier, som kræves i medlemsstaterne af de i traktatens artikel 48 nævnte selskaber til beskyttelse af såvel selskabsdeltagernes som tredjemands interesser, med det formål at gøre disse garantier lige byrdefulde (EUT L 258 af 1.10.2009, s. 11).

         (2)  Kommissionens gennemførelsesforordning (EU) nr. 1247/2012 af 19. december 2012 om gennemførelsesmæssige tekniske standarder for formatet for og hyppigheden af handelsindberetninger til transaktionsregistre i henhold til Europa-Parlamentets og Rådets forordning (EU) nr. 648/2012 om OTC-derivater, centrale modparter og transaktionsregistre (EUT L 352 af 21.12.2012, s. 20).

         (3)  Kommissionens gennemførelsesforordning (EU) nr. 1352/2013 af 4. december 2013 om fastlæggelse af de blanketter, der er foreskrevet i Europa-Parlamentets og Rådets forordning (EU) nr. 608/2013 om toldmyndighedernes håndhævelse af intellektuelle ejendomsrettigheder (EUT L 341 af 18.12.2013, s. 10).

         (4)  Rådets forordning (EU) nr. 389/2012 af 2. maj 2012 om administrativt samarbejde på punktafgiftsområdet og om ophævelse af forordning (EF) nr. 2073/2004 (EUT L 121 af 8.5.2012, s. 1).


title: Kommissionens gennemførelsesforordning (EU) nr. 1128/2013 af 7. november 2013 om godkendelse af en mindre ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Morbier (BOB))

text:
               13.11.2013

               DA

               Den Europæiske Unions Tidende

               L 302/7

         KOMMISSIONENS GENNEMFØRELSESFORORDNING (EU) Nr. 1128/2013
   af 7. november 2013
   om godkendelse af en mindre ændring af varespecifikationen for en betegnelse, der er optaget i registret over beskyttede oprindelsesbetegnelser og beskyttede geografiske betegnelser (Morbier (BOB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 53, stk. 2, andet afsnit, og
   ud fra følgende betragtninger:

               (1)

               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Morbier«, der er registreret i henhold til Kommissionens forordning (EF) nr. 1241/2002 (2) og ændret ved forordning (EF) nr. 1027/2009 (3).

               (2)

               Formålet med ansøgningen er at ændre varespecifikationen ved at uddybe beskrivelsen af produktet, beviset for oprindelsen, fremstillingsmetoden, mærkningen, de nationale krav og kontrolmyndighedens kontaktoplysninger.

               (3)

               Kommissionen har gennemgået ændringen og konkluderet, at den er berettiget. Da der er tale om en ændring af mindre omfang, jf. artikel 53, stk. 2, tredje afsnit, i forordning (EU) nr. 1151/2012, kan Kommissionen godkende den uden at følge den procedure, der er fastsat i samme forordnings artikel 50 til 52 —

         VEDTAGET DENNE FORORDNING:
   Artikel 1
   Varespecifikationen for den beskyttede oprindelsesbetegnelse »Morbier« ændres som anført i bilag I til denne forordning.
   Artikel 2
   Enhedsdokumentet med hovedelementerne af varespecifikationen findes i bilag II til denne forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. november 2013.

            På Kommissionens vegne For formanden

         Dacian CIOLOȘ

            Medlem af Kommissionen

      (1)  EUT L 343 af 14.12.2012, s. 1.

      (2)  EFT L 181 af 11.7.2002, s. 4.

      (3)  EUT L 283 af 30.10.2009, s. 34.

      BILAG I
      I varespecifikationen for den beskyttede oprindelsesbetegnelse »Morbier« godkendes følgende ændring:
      1.1.   Beskrivelse af produktet

         Organoleptiske egenskaber

      Samtlige ostens deskriptorer er blevet gennemgået med henblik på at give en mere realistisk beskrivelse af produktet:
      For så vidt angår den sorte stribe, er ordet »godt« foran »sammenpresset« slettet, da det er subjektivt.
      For så vidt angår skorpen, erstattes ordene »glat og ensartet« med »tørret af, med en regelmæssig struktur, kittet og med aftryk af formen«, som er en mere præcis beskrivelse. For så vidt angår farven ændres »lysegrå til let beige med et orange skær« til den mere præcise beskrivelse »beige til orange med nuancer af brunlig orange, rødlig orange og rosa orange«.
      For så vidt angår ostemassen, tilføjes det, at den er »ensartet«, og det præciseres, at den er blød »ved berøring«. Hullerne beskrives mere realistisk: i stedet for »eventuelt med et mindre hul« indsættes »ofte med spredte huller på størrelse med et ribs eller små flade bobler«. Det tilføjes, at ostemassen »kun klæber let til ganen«, og at dens struktur »er glat«.
      For så vidt angår smagen, erstattes »en let flødesmag; smagen er ren, frugtagtig og vedvarende« med »Smagen er ren med nuancer af mælk, karamel, vanilje og frugt. Med alderen bliver aromapaletten beriget med brændte, krydrede og vegetabilske nuancer. Smagsnuancerne er afbalancerede.«

         Analytiske egenskaber

      Der tilføjes et minimumsniveau for vandindholdet i den fedtfri ostemasse på 58 % med henblik på at undgå oste, der er for tørre og derfor atypiske.
      1.2.   Bevis for oprindelse

      Afsnittet »Oplysninger, der er bevis for produktets oprindelse i det geografiske område« konsolideres og omfatter navnlig forpligtelser med hensyn til indberetning og til at føre registre med henblik på at kunne spore produktet og overvåge produktionsbetingelserne.
      Desuden indføres der tilføjelser til dette afsnit, og det suppleres med flere bestemmelser om registre og indberetningsdokumenter, som skal sikre, at ostene kan spores.
      1.3.   Fremstillingsmetode

         Mælkeproduktion

                  —

                  Racer:
                  Med henblik på at lette kontrolarbejdet specificeres racetypen, og kravet om lokale racer udvides til »malkekvæg« og »alle de malkekøer, der findes i bestanden«. »Produkter fremkommet ved stambogsført krydsning af de to racer« er ligeledes tilladt. De to rene racer samt krydsningen af dem er historisk set af lokal oprindelse. Krydsningen har ingen synlig indvirkning på produkts egenart.

                  —

                  Græsningsareal:
                  Sætningen »Kvægbestanden holdes i henhold til lokal praksis« udgår, da den er for generel og ikke gør det muligt at føre kontrol.
                  Sætningen »De områder, der betragtes som græsningsarealer vedrørende fremstillingen af »Morbier«, er de græsområder, der permanent har mindst 3 forskellige plantearter og omfatter mindst en græsart og en bælgplante« tilføjes med henblik på at sætte mere fokus på naturlige græsgange med en diversitet af blomster.

                  —

                  Pasning af græsarealer og jordforbedring:
                  Der tilføjes en begrænsning af nitrogenholdig mineralsk gødning på 50 enheder pr. ha græsningsareal pr. år for at bevare græsarealets forskellige blomsterforekomster. Med samme formål anføres de godkendte typer af organisk gødning: staldgødning, gylle, flydende staldgødning og stabiliseret spildevandsslam. For at undgå problemer med mælkens kvalitet er det forbudt at anvende græsningsarealet (græsning eller høst) i mindst 4 uger efter spredning af organisk gødning.

                  —

                  Græsning:
                  Med henblik på at bevare forbindelsen mellem produktet og dets region gøres græsning obligatorisk: »Efter at sneen er smeltet, og så snart jordens bæreevne tillader det, sendes malkekøerne på græs. I græsningssæsonen skal der bruges et areal på mindst 20 ar pr. malkeko.«

                  —

                  Malkekøernes grundfoder:
                  »Kun natriumklorid er godkendt til forbedring af foderets holdbarhed«, for at dets karakteristika ikke ændrer sig.
                  Det er forbudt at befugte foderet for at undgå udvikling af uønskede bakterier.
                  »Såfremt der suppleres med grøntfoder, fordeles dette i rengjorte foderbeholdere og fortæres senest 4 timer efter høstning« med henblik på at undgå gæring. På samme måde gælder det, at »Hvis roerne skæres i stykker, skal der tilberedes for hver dag.«
                  Med henblik på at bevare forbindelsen mellem produktet og dets region begrænses »Andelen af kraftfoder i malkekøernes foderration (herunder andelen af tørrede planter) for bestanden til gennemsnitligt 1 800 kg pr. ko pr. år.«
                  Forbuddet mod gæret foder udvides fra »malkekøer« til »bestanden af malkekøer (ydende køer, goldkøer og erstatningsdyr efter fravænning)«.
                  Det overvejes imidlertid under visse forhold at tillade fodring af en anden bestand, der er klart adskilt, med denne type foder.
                  Med henblik på at bevare forbindelsen mellem produktet og dets region er det forbudt at anvende genetisk modificerede foderstoffer.
                  Med det formål at undgå en forringelse af mælkens kvalitet: er følgende forbudt i malkebesætningens foderration: »Foder, som påvirker mælkens duft eller smag ugunstigt.«

         Malkning

      Mælkens naturlige flora skal bevares. En forøgelse af antallet af malkninger pr. dag skader mælkens naturlige flora. En daglig malkning medfører ubalancer i mikrofloraen: »Malkning foretages to gange dagligt, morgen og aften. Det er forbudt at springe en malkning over. For at bevare mælkens naturlige flora må de anvendte produkter ikke indeholde desinficerende midler bortset fra i tilfælde af konstaterede afvigelser.«

         Bearbejdning

                  —

                  Anvendt mælk:
                  Mælken skal indsamles dagligt og anvendes hurtigt i henhold til den lokale traditions tidsfrister.
                  Mælken skal holdes adskilt fra anden mælk for at muliggøre kontrol.
                  »Den eneste mælk, der må komme i de lokaler, hvor der fremstilles »Morbier«, er den mælk, som opfylder denne varespecifikation eller anden mælk, der er beregnet til produktion af andre af regionens oprindelsesbetegnelser, forudsat at det er muligt at spore og bekræfte overholdelse af denne varespecifikation for mælk, der reelt anvendes til fremstilling af »Morbier.« Bakteriefloraen i den mælk, der opfylder kravene i varespecifikationerne for regionens andre BOB, er forenelig med bakteriefloraen i »Morbier«. Producenterne af mælken til disse andre BOB er kendte, og den mælk, der stammer fra deres bestande, overholder de samme vigtige regler, som gælder for den beskyttede oprindelsesbetegnelse »Morbier«: fodring af malkekøer med græs og hø fra området, græsning, opbevaring af mælken i en begrænset periode osv. Alt dette gør det muligt at opretholde et passende bakteriemiljø i forarbejdningsvirksomheden. Mælken, der hverken opfylder kravene i varespecifikationen for »Morbier« eller varespecifikationerne for de øvrige beskyttede oprindelsesbetegnelser, er ikke omfattet af samme garanti. Desuden er de forskellige oste naturligvis fremstillet på forskellige måder både hvad angår sted (en anden fremstillingskæde) og tid (flere på hinanden følgende produktioner).

                  —

                  Videreforarbejdning:
                  Sætningen »Med undtagelse af delvis afskumning og tilsætning af osteløbe og mælkesyrekulturer, salt og vand til vask af ostemassen er enhver form for fjernelse fra eller tilsætning til denne mælk under fremstillingen forbudt« erstattes af:

                     »Med undtagelse af delvis afskumning er enhver form for fjernelse fra eller tilføjelse til denne mælk i løbet af fremstillingen forbudt med undtagelse af salt (natriumklorid), tilsætning af osteløbe, udvalgte mælkesyrekulturer, der er fremkommet ved enten subkultivering eller direkte podning, vand og vegetabilsk kul (carbo medicinalis vegetalis).«

                  Det præciseres, at »Produktionen skal foretages i et kar af rustfrit stål eller kobber« af teknologiske og traditionelle grunde.
                  Størrelsen af ostemassens korn slettes, da den er umulig at kontrollere og ikke er specifik for dette produkt.
                  Betingelserne for fjernelse af laktose samt temperaturforholdene i karret præciseres.
                  Sætningen »Osteblokkene formes ved et let tryk« udgår, da det ikke drejer sig om et teknologisk krav.
                  Det præciseres, at gnidningen med vegetabilsk kul skal foretages »manuelt«, således at ostemejeristen kan vise sin ekspertise i denne vigtige fase af fremstillingen af »Morbier«. Brugen af traditionelle træforme og ostelærred af hør er tilladt, da det drejer sig om materialer, der traditionelt bruges til fremstilling af denne ost.
                  Det tilføjes i varespecifikationen, at »Morbier« skal være tørsaltet eller i lage, og såfremt den lægges i lage, er det forbudt at rense denne med kemiske midler. Denne vigtige teknologiske fase var blevet glemt i den foregående varebetegnelse.

         Modning

      Træ er det bedste materiale, da det gør en god vekselvirkning mulig, navnlig med vand og salt, fordi træet regulerer dem. Træ forstærker ligeledes forbindelsen med området, idet overflademikrofloraen bringes i spil. Følgende sætning tilføjes: »Osten modner på træplanker.« Der stilles ingen krav til disse plankers oprindelse.
      Med henblik på ikke at forfordele en osteproducent, der på nuværende tidspunkt lader modningen foregå på rustfrit stål, foreslås følgende overgangsforanstaltning: »Som en undtagelse kan planker i rustfrit stål, der anvendtes til fremstilling af »Morbier« inden den 1. januar 2006, anvendes, indtil de skal udskiftes og ikke længere end til den 31. december 2014.«
      Det tilføjes, at varigheden er på mindst 45 dage »i ubrudt cyklus«.
      Det præciseres, at »Under lagring inden markedsføringen skal de modne oste opbevares ved en temperatur over 0 °C.«
      1.4.   Mærkning

      Kravet om anvendelse af det nationale logo »INAO« gælder ikke længere. Kravet om anvendelse af Den Europæiske Unions logo »BOB« tilføjes. Kravet om angivelse af producentens kontaktoplysninger erstattes med modningslagerets kontaktoplysninger.
      Det præciseres, at ud over de almindelige bestemmelser, der gælder for ost i almindelighed, må der hverken på etiketten, i reklamer, på fakturaer eller i andre handelspapirer angives andre benævnelser eller betegnelser sammen med den beskyttede geografiske betegnelse end fremstillings- eller varemærker.
      1.5.   Krav i nationale bestemmelser

      Under »Krav i nationale bestemmelser« anses det for hensigtsmæssigt at angive de »vigtigste kontrolpunkter« med referenceværdier og vurderingsmetoder.
      1.6.   Andet

      Kontaktoplysningerne for de organisationer, der beskæftiger sig med kontrollen af produktionsbetingelserne og navnlig kontaktoplysningerne for det nye certificeringsorgan, der er valgt af gruppen som kontrolinstans, angives. L’Institut National de l’Origine et de la Qualité er ikke længere aktivt på dette område.

      BILAG II

         KONSOLIDERET ENHEDSDOKUMENT

      Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1)

         »MORBIER«

      EF-Nr.: FR-PDO-0205-0933-29.12.2011

         BGB ( ) BOB (X)

      1.   Betegnelse

      »Morbier«
      2.   Medlemsstat eller tredjeland

      Frankrig
      3.   Beskrivelse af landbrugsproduktet eller fødevaren

      3.1.   Produkttype

                  Kategori 1.3.

                  Oste

            3.2.   Beskrivelse af produktet med betegnelsen i punkt 1

      »Morbier« er en ost af ukogt presset masse, fremstillet af rå komælk og med form som en flad cylinder med en diameter på 30 til 40 cm, en højde på 5 til 8 cm, en vægt på 5 til 8 kg og med en flad over- og underside og let buede sider.
      Denne ost har en sammenpresset vandret sort stribe, som fortsætter hen over hele skiven.
      Skorpen er naturlig, aftørret, med en regelmæssig struktur, kittet og med aftryk af formen. Farven er beige til orange med nuancer af brunlig orange, rødlig orange og rosa orange. Ostemassen er ensartet elfenbensfarvet med en svagt gullig tone med spredte huller på størrelse med et ribs eller små flade bobler. Den er blød ved berøring, blød og cremet, klæber kun lidt til ganen og med en fin og glat struktur. Smagen er ren med nuancer af mælk, karamel, vanilje og frugt. Med alderen bliver aromapaletten beriget med brændte, krydrede og vegetabilske nuancer. Smagsnuancerne er afbalancerede. Osten indeholder mindst 45 gr. fedt i tørstoffet pr. 100 gr. efter tørring. Vandindholdet i den fedtfrie ostemasse er mellem 58 og 67 %. Modningen af osten foregår i løbet af mindst 45 dage regnet fra produktionsdagen i ubrudt afbrydes.
      3.3.   Råvarer (kun for forarbejdede produkter)

      Den mælk, der anvendes til »Morbier«, skal udelukkende stamme fra malkekøer af racen Montbéliarde, racetype 46, eller Simmentalkøer af den franske racetype 35, eller fra stambogsførte krydsninger af de to racer.
      3.4.   Foder (kun for produkter af animalsk oprindelse)

      Malkekøernes grundfoder består af græs fra græsningsarealerne i hele vækstperioden og om vinteren af hø eller eftergrøde, der ligeledes høstes i det geografiske område.
      For at garantere en tæt forbindelse mellem regionen og produktet ved hjælp af særligt foder fra det geografiske område, begrænses supplerende foder til 1 800 kg pr. malkeko pr. år. På bedriften skal de reelt udnyttede græsgange være på mindst én hektar pr. malkeko.
      For at bevare den traditionelle praksis med at holde dyrene på græs er det forbudt at anvende opdrætssystemer, hvor der udelukkende fodres i stalden. Efter at sneen er smeltet, og så snart jordens bæreevne tillader det, sendes malkekøerne på græs. I græsningssæsonen skal malkekøerne bruge et areal på mindst 20 ar pr. malkeko. Disse begrænsninger betyder, at mindst 70 % af foderet stammer fra det geografiske område.
      Det er på intet tidspunkt tilladt at fodre med gæret foder i form af ensilage eller andet, da denne praksis kan medføre teknologiske problemer under fremstillingen og modningen af osten.
      For at bevare foderets traditionelle karakter er det kun tilladt at anvende råvarer og fodertilskud af ikke-genmodificerede produkter til malkekobestanden.
      3.5.   Særlige produktionstrin, som skal finde sted i det afgrænsede geografiske område

      Mælkeproduktionen og ostens fremstilling og modning skal foregå i det geografiske område.
      3.6.   Særlige regler vedrørende udskæring, rivning og emballering osv.

      —
      3.7.   Særlige mærkningsregler

      Mærkningen af ostene med oprindelsesbetegnelsen »Morbier« skal angive navnet på betegnelsen med typer, der er mindst lige så store som de største typer på mærkningen.
      Mærkningen skal være forsynet med Den Europæiske Unions symbol »BOB«.
      Store oste forsynes med en etiket, som tydeligt viser, hvilken lagringsvirksomhed de kommer fra (navn eller firmanavn og adresse).
      Ud over de almindelige bestemmelser, der gælder for ost i almindelighed, må der hverken på etiketten, i reklamer, på fakturaer eller i handelspapirer angives andre benævnelser eller betegnelser sammen med den beskyttede geografiske betegnelse end særlige fremstillings- eller varemærker.
      4.   Præcis afgrænsning af det geografiske område

      Det geografiske område omfatter følgende kommuner:
      Departementet Ain: kommunerne Apremont, Bellegarde-sur-Valserine, hvad angår den del der svarer til den forhenværende kommune Coupy, Belleydoux, Champfromier, Charix, Chezery-Forens, Confort, Echallon, Giron, Lancrans, Leaz, Lelex, Mijoux, Plagne, Montanges og Saint-Germain-de-Joux.
      Departementet Doubs: alle departementets kommuner.
      Departementet Jura: alle kommuner med undtagelse af Annoire, Aumur, Champdivers, Chemin, Longwy-sur-le-Doubs, Molay, Peseux, Petit-Noir, Saint-Aubin, Saint-Loup, Tavaux.
      Departementet Saône et Loire: kommunerne Beaurepaire-en-Bresse, Beauvernois, Bellevesvre, Champagnat, Cuiseaux, Flacey-en-Bresse, Fretterans, Joudes, Mouthier-en-Bresse, Sagy, Saillenard, Savigny-en-Revermont og Torpes.
      5.   Tilknytning til det geografiske område

      5.1.   Det geografiske områdes egenart

         Naturbestemte faktorer

      Det geografiske område omfatter bjergkæden Jura, en række kalkholdige plateauer og en forlængelse ind på en lille del af den tilgrænsende slette. Højden over havoverfladen er ofte anseelig. Landskabet består af græsområder og skov. Græsområdernes naturlige kalkstensflora er meget varieret.
      Hele området er præget af fastlandsklima med store temperaturudsving fra sommer til vinter og rigelig nedbør om sommeren, selv om den er spredt over hele året. Hele området er ligeledes præget af et nordisk klima med en lav årlig gennemsnitstemperatur (til trods for de meget varme somre) og mange dage med frost. Der er tale om et regnfuldt alpint eller subalpint klima med en årlig nedbør, der altid ligger over 900 mm og normalt over 1 000 mm. Allerede i lavlandet er nedbøren rigelig, og den tager til i selve bjergområderne. Årstiderne er præget af mangelen på en tør årstid. Dette klima er særligt gunstigt for græsvækst.

         Menneskelige faktorer

      I midten og den nordlige del af Jurabjergene har græsning formet den regionale økonomi, der især er baseret på kvægopdræt og frem for alt på mælkeproduktion.
      Det ældste dokument, der omhandler »Morbier«, stammer fra 1799. Osten var allerede kendt i Paris på den tid, hvilket tyder på, at dens oprindelse er endnu ældre.
      Oprindeligt blev den produceret på et tidspunkt, hvor mælkeniveauet var lavt og frem for alt utilstrækkelig til fremstilling af en hel »Comté«. Fremstillingen af »Morbier« og »Comté« er nært forbundet.
      Der findes på nuværende tidspunkt flere hypoteser om oprindelsen af fabrikationen af »Morbier«. Ifølge en af hypoteserne blev »Morbier« fremstillet af nød på gårdene for at få brugt to på hinanden følgende malkninger til produktion af en ost på 8-10 kg. Den første blok af ostemasse blev beklædt med et lag sod fra ildstedet under gryden for at beskytte den mod forurening udefra og forhindre, at overfladen ændrede sig, før blokken blev lagt sammen med ostemassen fra den næste fremstilling. Det overskydende lag sod markerede samlingen mellem de to osteblokke.
      Den manuelle beklædning med kul forudsætter en hårfin balance mellem beklædning af en ostemasse, der er for tør, og en, der er for fugtig. Ved at bevare et manuelt fremstillingstrin, garanteres det, at osteproducenternes ekspertise i fremstilling af »Morbier« bevares i overensstemmelse med traditionen.
      Kvægopdrætterne i Jurabjergene har gradvist igennem generationer udvalgt en kvægrace, »Montbéliarde«, der er særlig tilpasset de lokale naturforhold, og hvis mælk er særlig velegnet til teknologierne i den regionale osteproduktion. De har desuden også udvalgt »Simmertal«, som er mindre udbredt.
      5.2.   Produktets egenart

      »Morbier« er en ost af komælk, der vejer mellem 5 og 8 kg.
      »Morbier« er en ost, der kendes på en vandret sort stribe i midten, som fortsætter over hele skiven. Den sorte stribe skyldes alene, at én ostemasseblok dækkes af vegetabilsk kul, inden den presses sammen ned en anden. Osten med sin berømte sorte stribe i midten har en ostemasse af en ensartet elfenbensfarvet til svagt gul farve, ofte med spredte huller.
      Smagen er ren med nuancer af mælk, karamel, vanilje og frugt. Med alderen bliver aromapaletten beriget med brændte, krydrede og vegetabilske nuancer.
      5.3.   Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

      Den store del af græs i malkekøernes foder påvirker mælkens karakteristika og »Morbier«'s smagsegenskaber. Enhver variation i græsarealets blomsterforekomster afspejler sig i aromatiske nuancer i osten. Denne effekt kan let konstateres i løbet af sæsonen. Det er derfor, at flere produktionsbetingelser i varespecifikationen sigter mod at bevare diversiteten i de naturlige blomsterforekomster. Denne græsningsressource bevares ved at forbyde genetisk modificerede afgrøder, som kunne ændre sammensætningen af blomsterforekomster eller begrænse dens diversitet. Mangfoldigheden af græsarealernes flora bevares ligeledes ved at begrænse anvendelsen af kunstgødning.
      Ostens form (som en mellemstor cylinder) var oprindeligt tilpasset fremstilling på bjerggårdene. To fremstillinger svarende til to malkninger gør det muligt at fremstille en ret stor ost og dermed begrænse tab under lagringen. Denne størrelse overtages derefter af ostemejerier (ostefremstillende kooperativer) og derved gøres det muligt at fremstille ost, når mælkeproduktionsniveauet er lavt. Denne forbindelse med fremstilling af kogt presset ostemasse, og navnlig »Comté«, genfindes i teknikken med kitbehandling af ostens skorpe. Denne form for behandling er foruden udseendet medvirkende til at give osten sin særlige smag
      Brugen af træ til modning skyldes på den ene side en direkte forbindelse med de teknologiske krav og på den anden side den nærliggende forekomst af store områder med nåletræer, som er en del af det naturlige miljø.
      For at »Morbier« får en fin, glat struktur og fine smagsnuancer, er det nødvendigt at anvende råmælk med en bestemt mælkesyrebakterieflora. Fjernelsen af laktose gør det ud over at bidrage til »Morbiers« struktur muligt at lade disse sekundære aromatiske nuancer komme udtryk.
      Den sorte midterstribe blev oprindeligt frembragt ved at bruge sod fra ildstedet. Denne teknik bekræfter forbindelsen med fremstillingen af kogt presset ostemasse i Franche-Comté.

         Henvisning til offentliggørelsen af varespecifikationen

      (artikel 5, stk. 7, i forordning (EF) nr. 510/2006)
      https://www.inao.gouv.fr/fichier/CDCMorbier.pdf

         (1)  EFT L 93 af 31.3.2006, s. 12. Erstattet af Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343 af 14.12.2012, s. 1).


title: Kommissionens gennemførelsesforordning (EU) 2015/1415 af 20. august 2015 om godkendelse af astaxanthin som fodertilsætningsstof til fisk, krebsdyr og prydfisk (EØS-relevant tekst)

text:
               21.8.2015

               DA

               Den Europæiske Unions Tidende

               L 220/7

         KOMMISSIONENS GENNEMFØRELSESFORORDNING (EU) 2015/1415
   af 20. august 2015
   om godkendelse af astaxanthin som fodertilsætningsstof til fisk, krebsdyr og prydfisk
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:

               (1)

               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse. Forordningens artikel 10 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

               (2)

               Astaxanthin blev i overensstemmelse med direktiv 70/524/EØF godkendt uden tidsbegrænsning som tilsætningsstof til laks, ørred og prydfisk. Dette tilsætningsstof blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

               (3)

               Der er i overensstemmelse med artikel 10, stk. 2, i forordning (EF) nr. 1831/2003, sammenholdt med samme forordnings artikel 7, indgivet to ansøgninger om en ny vurdering af astaxanthin og præparater heraf som sensorisk tilsætningsstof til laks, ørred og prydfisk og, i henhold til forordningens artikel 7, om en ny anvendelse til krebsdyr og til fisk bortset fra laks og ørred. Ansøgeren anmodede om, at dette tilsætningsstof klassificeres i fodertilsætningsstofkategorien »sensoriske tilsætningsstoffer«. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

               (4)

               Den Europæiske Fødevaresikkerhedsautoritet (i det følgende benævnt »autoriteten«) konkluderede i sine udtalelser af 20. maj 2014 (3), at astaxanthin på de foreslåede anvendelsesbetingelser ikke har skadelig virkning på dyrs eller menneskers sundhed eller på miljøet. Autoriteten konkluderede også, at astaxanthin er effektivt til farvning af fiskenes kød, krebsdyrenes epidermis og prydfiskenes skind. Den konkluderede yderligere, at der ikke ville opstå sikkerhedsmæssige problemer for brugerne. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.

               (5)

               Vurderingen af astaxanthin viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette stof godkendes som anført i bilaget til nærværende forordning. Der bør fastsættes maksimumsindhold for astaxanthin.

               (6)

               Da der ikke er sikkerhedshensyn, som kræver øjeblikkelig anvendelse af ændringerne i betingelserne for godkendelsen, bør der indrømmes en overgangsperiode, så berørte parter kan forberede sig på at opfylde de nye krav i godkendelsen.

               (7)

               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

         VEDTAGET DENNE FORORDNING:
   Artikel 1
   Det i bilaget opførte stof, der tilhører tilsætningsstofkategorien »sensoriske tilsætningsstoffer« og den funktionelle gruppe »farvestoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   1.   Det i bilaget opførte stof og forblandinger, der indeholder dette stof, som er produceret og mærket før den 10. marts 2016 i overensstemmelse med de regler, der finder anvendelse før den 10. september 2015, kan fortsat markedsføres og anvendes, indtil de eksisterende lagre er opbrugt.
   2.   De i bilaget opførte foderblandinger og fodermidler, der indeholder dette stof, som er produceret og mærket før den 10. september 2016 i overensstemmelse med de regler, der finder anvendelse før den 10. september 2015, kan fortsat markedsføres og anvendes, indtil de eksisterende lagre er opbrugt, hvis de er bestemt til fisk.
   3.   De i bilaget opførte foderblandinger og fodermidler, der indeholder dette stof, som er produceret og mærket før den 10. september 2017 i overensstemmelse med de regler, der finder anvendelse før den 10. september 2015, kan fortsat markedsføres og anvendes, indtil de eksisterende lagre er opbrugt, hvis de er bestemt til prydfisk.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. august 2015.

            På Kommissionens vegne

         Jean-Claude JUNCKER

            Formand

      (1)  EUT L 268 af 18.10.2003, s. 29.

      (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

      (3)  EFSA Journal 2014; 12(6):3724, og EFSA Journal 2014; 12(6):3725.

      BILAG

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg aktivstof/kg fuldfoder med et vandindhold på 12 %

                     Kategori: sensoriske tilsætningsstoffer. Funktionel gruppe: a) farvestoffer, ii) stoffer, der, når dyr fodres hermed, giver animalske fødevarer en farve

                  2a161j

                  —

                  Astaxanthin

                     Tilsætningsstoffets sammensætning

                  Astaxanthin
                  Triphenylphosphinoxid (TPPO) ≤ 100 mg/kg
                  Dichlormethan ≤ 600 mg/kg

                     Aktivstoffets karakteristika

                  Astaxanthin
                  C40H52O4

                  CAS-nr.: 7542-45-2
                  Astaxanthin, fast form, fremstillet ved kemisk syntese
                  Renhedskriterier:

                              —

                              Indhold (udtrykt som astaxanthin) mindst 96 % af farvestof i alt.

                              —

                              Andre carotenoider end astaxanthin: højst 5 % af farvestof i alt.

                     Analysemetode
                      (1):

                              —

                              Til kvantificering af astaxanthin i præparatet af tilsætningsstoffet: spektrofotometri ved 431 nm.

                              —

                              Til kvantificering af astaxanthin i forblandinger og foderstoffer: normalfaset højtryksvæskekromatografi i kombination med VIS-detektering (NP-HPLC-VIS, 470 nm).

                  Fisk

                  —

                  —

                  100

                              1.

                              Astaxanthin kan markedsføres og anvendes som et tilsætningsstof, der består af et præparat.

                              2.

                              I brugsvejledningen for anvendelsen af tilsætningsstoffet og forblandinger angives stabilitets- og oplagringsbetingelserne.

                              3.

                              Blandingen af astaxanthin og andre carotenoider og xanthofyler må ikke overskride 100 mg/kg fuldfoder (vandindhold på 12 %)

                              4.

                              Sikkerhedsforanstaltninger: Der skal anvendes åndedrætsværn, sikkerhedsbriller og handsker under håndteringen.

                  10. september 2025

                  Krebsdyr

                  —

                  —

                  100

                  Tilsætningsstoffets identifikationsnummer

                  Navn på indehaveren af godkendelsen

                  Tilsætningsstof

                  Sammensætning, kemisk betegnelse, beskrivelse, analysemetode

                  Dyreart eller -kategori

                  Maksimumsalder

                  Minimumsindhold

                  Maksimumsindhold

                  Andre bestemmelser

                  Godkendelse gyldig til

                  mg aktivstof/kg fuldfoder med et vandindhold på 12 %

                     Kategori: sensoriske tilsætningsstoffer. Funktionel gruppe: a) farvestoffer, iii) stoffer, som påvirker farven hos prydfisk og stuefugle positivt

                  2a161j

                  —

                  Astaxanthin

                     Tilsætningsstoffets sammensætning

                  Astaxanthin
                  Triphenylphosphinoxid (TPPO) ≤ 100 mg/kg
                  Dichlormethan ≤ 600 mg/kg

                     Aktivstoffets karakteristika

                  Astaxanthin
                  C40H52O4

                  CAS-nr.: 7542-45-2
                  Astaxanthin, fast form, fremstillet ved kemisk syntese
                  Renhedskriterier:

                              —

                              Indhold (udtrykt som astaxanthin): mindst 96 % af farvestof i alt.

                              —

                              Andre carotenoider end astaxanthin: højst 5 % af farvestof i alt.

                     Analysemetode
                      (2)

                              —

                              Til kvantificering af astaxanthin i præparatet af tilsætningsstoffet: spektrofotometri ved 431 nm.

                              —

                              Til kvantificering af astaxanthin i forblandinger og foderstoffer: normalfaset højtryksvæskekromatografi i kombination med VIS-detektering (NP-HPLC-VIS, 470 nm).

                  Prydfisk

                  —

                  —

                  100

                              1.

                              Astaxanthin kan markedsføres og anvendes som et tilsætningsstof, der består af et præparat.

                              2.

                              I brugsvejledningen for anvendelsen af tilsætningsstoffet og forblandinger angives stabilitets- og oplagringsbetingelserne.

                              3.

                              Blandingen af astaxanthin og andre carotenoider og xanthofyler må ikke overskride 100 mg/kg fuldfoder (vandindhold på 12 %)

                              4.

                              Sikkerhedsforanstaltninger: Der skal anvendes åndedrætsværn, sikkerhedsbriller og handsker under håndteringen.

                  10. september 2025

         (1)  Nærmere oplysninger om analysemetoderne findes på hjemmesiden for EU-referencelaboratoriet for fodertilsætningsstoffer: https://ec.europa.eu/jrc/en/eurl/feed-additives/evaluation-reports.

         (2)  Nærmere oplysninger om analysemetoderne findes på hjemmesiden for EU-referencelaboratoriet for fodertilsætningsstoffer: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2015/651 af 24. april 2015 om udstedelse af importlicenser for ris i forbindelse med de toldkontingenter, der ved gennemførelsesforordning (EU) nr. 1273/2011 blev åbnet for delperioden april 2015

text:
               25.4.2015

               DA

               Den Europæiske Unions Tidende

               L 107/23

         KOMMISSIONENS GENNEMFØRELSESFORORDNING (EU) 2015/651
   af 24. april 2015
   om udstedelse af importlicenser for ris i forbindelse med de toldkontingenter, der ved gennemførelsesforordning (EU) nr. 1273/2011 blev åbnet for delperioden april 2015
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 188, og
   ud fra følgende betragtninger:

               (1)

               Ved Kommissionens gennemførelsesforordning (EU) nr. 1273/2011 (2) blev der åbnet en række toldkontingenter for import af ris og brudris, opdelt efter oprindelsesland og fordelt på flere delperioder samt fastsat bestemmelser om forvaltningen heraf, jf. bilag I til nævnte gennemførelsesforordning.

               (2)

               April måned er den anden delperiode for det kontingent, der er fastsat i artikel 1, stk. 1, litra a), i gennemførelsesforordning (EU) nr. 1273/2011.

               (3)

               Det fremgår af meddelelserne i henhold til artikel 8, litra a), i gennemførelsesforordning (EU) nr. 1273/2011, at de ansøgninger, der er indgivet i løbet af de første 10 arbejdsdage i april 2015, jf. nævnte gennemførelsesforordnings artikel 4, stk. 1, for kontingentet med løbenummer 09.4130, omfatter en mængde, der overstiger den disponible mængde. Det bør derfor fastsættes, i hvilket omfang der udstedes importlicenser, idet de tildelingskoefficienter fastsættes, som skal anvendes på de ansøgte mængder, og som beregnes i henhold til artikel 7, stk. 2, i Kommissionens forordning (EF) nr. 1301/2006 (3).

               (4)

               Det fremgår desuden af meddelelserne, at de ansøgninger, der er indgivet i løbet af de første 10 arbejdsdage i april 2015, jf. artikel 4, stk. 1, i gennemførelsesforordning (EU) nr. 1273/2011, for kontingenterne med løbenummer 09.4127 — 09.4128 — 09.4129, omfatter en mængde, der er mindre end den disponible mængde.

               (5)

               Derfor bør der desuden for kontingenterne med løbenummer 09.4127 — 09.4128 — 09.4129 — 09.4130 fastsættes de samlede disponible mængder for den følgende delperiode, jf. artikel 5, stk. 1, i gennemførelsesforordning (EU) nr. 1273/2011.

               (6)

               For at sikre en effektiv forvaltning af proceduren for udstedelse af importlicenser bør denne forordning træde i kraft umiddelbart efter offentliggørelsen —

         VEDTAGET DENNE FORORDNING:
   Artikel 1
   1.   De ansøgninger om importlicenser for ris, der er indgivet i løbet af de første 10 arbejdsdage i april 2015, for kontingentet med løbenummer 09.4130, der omhandles i gennemførelsesforordning (EU) nr. 1273/2011, giver ret til udstedelse af importlicenser for de ansøgte mængder efter anvendelse af den tildelingskoefficient, der er fastsat i bilaget til nærværende forordning.
   2.   I bilaget til nærværende forordning fastsættes den samlede mængde, der er til rådighed for den følgende delperiode under kontingenterne med løbenummer 09.4127 — 09.4128 — 09.4129 — 09.4130, der er åbnet ved gennemførelsesforordning (EU) nr. 1273/2011.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. april 2015.

            På Kommissionens vegne

            For formanden

         Jerzy PLEWA

            Generaldirektør for landbrug og udvikling af landdistrikter

      (1)  EUT L 347 af 20.12.2013, s. 671.

      (2)  Kommissionens gennemførelsesforordning (EU) nr. 1273/2011 af 7. december 2011 om åbning og forvaltning af visse toldkontingenter for indførsel af ris og brudris (EUT L 325 af 8.12.2011, s. 6.).

      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).

      BILAG

         Mængder, der skal tildeles for delperioden april 2015, og disponible mængder for den følgende delperiode, jf. gennemførelsesforordning (EU) nr. 1273/2011

      Kontingent for sleben eller delvis sleben ris henhørende under KN-kode 1006 30, jf. artikel 1, stk. 1, litra a), i gennemførelsesforordning (EU) nr. 1273/2011

                  Oprindelse

                  Løbenummer

                  Tildelingskoefficient for delperioden april 2015

                  Samlet disponibel mængde for delperioden juli 2015 (kg)

                  USA

                  09.4127

                  — (1)

                  19 567 500

                  Thailand

                  09.4128

                  — (1)

                  8 531 035

                  Australien

                  09.4129

                  — (1)

                  868 000

                  Anden oprindelse

                  09.4130

                  0,849768 %

                  0

         (1)  De mængder, der er ansøgt om, er mindre end eller svarer til de disponible mængder: alle ansøgningerne kan dermed godkendes.